LATVIJAS REPUBLIKAS MINISTRU KABINETS

2017.gada Noteikumi Nr.

Rīgā (prot. Nr. .§)

**Grozījumi Ministru kabineta 2015.gada 7.jūlija noteikumos Nr.385 „Darbības programmas „Izaugsme un nodarbinātība” 8.3.3.specifiskā atbalsta mērķa „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi”**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020.gada

plānošanas perioda vadības likuma

20.panta 6. un 13.punktu

Izdarīt Ministru kabineta 2015. gada 7. jūlija noteikumos Nr. 385 „Darbības programmas „Izaugsme un nodarbinātība” 8.3.3. specifiskā atbalsta mērķa „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi” (Latvijas Vēstnesis, 2015, 145. nr.) šādus grozījumus:

1. Izteikt 2.5. apakšpunktu šādā redakcijā:

„2.5. mērķa grupas jaunieša personas lieta – dokumentu kopums, kurā ietverta mērķa grupas jaunieša profilēšanas laikā iegūtā informācija, individuālā pasākumu programma un cita projekta dokumentācija, kas saistīta ar konkrētā mērķa grupas jaunieša dalību projektā;”.

2. Izteikt 2.6. apakšpunktu šādā redakcijā:

„2.6. mērķa grupas jaunieša profilēšana – mērķa grupas jaunieša situācijas sākotnējā izpēte, kas ietver jaunieša izglītības, nodarbinātības, līdzšinējās sabiedriskās darbības pieredzes, interešu un prasmju attīstības vajadzību apzināšanu, kā arī ierobežojošo un citu faktoru identificēšanu;”.

3. Papildināt 17.2. apakšpunktu aiz vārdiem „pašvaldības dome” ar vārdiem „vai pašvaldību apvienība” un aiz vārdiem „un ir pieņēmusi” ar vārdiem „un iesniegusi finansējuma saņēmējam.”.

4. Svītrot 17.3. apakšpunktu.

5. Aizstāt 23.1.2. apakšpunktā vārdus „profilēšanu un konsultēšanu” ar vārdiem „profilēšana un konsultēšana”.

6. Izteikt 23.1.2.2. apakšpunktu šādā redakcijā:

 „23.1.2.2. mērķa grupas jaunieša profilēšanas rezultātu analīze un mērķa grupas jaunieša konsultēšana;”.

7. Svītrot 23.1.3.1 .apakšpunktā vārdus „un tās aprakstīšanu mērķa grupas jaunieša kartē”.

8. Svītrot 24.1.4. apakšpunktā vārdu „regulāru”.

9. Aizstāt 25.1.2. apakšpunktā vārdus „minētā atbalsta pasākuma” ar vārdiem „minēto atbalsta pasākumu”.

10. Izteikt 29. punktu šādā redakcijā:

„29. Sadarbības partneris šo noteikumu [20.punktā](http://likumi.lv/ta/id/275554-darbibas-programmas-izaugsme-un-nodarbinatiba-8-3-3-specifiska-atbalsta-merka-attistit-nva-neregistreto-neet-jauniesu#p20) minētajā sadarbības līgumā noteiktajā termiņā iesniedz finansējuma saņēmējam pārskatu par projektā iesaistītajiem mērķa grupas jauniešiem, pievienojot šādus šo noteikumu 23.1.apakšpunktā minēto atbalstāmo darbību un sasniegto rezultātu pamatojošo dokumentu kopijas:

29.1. mērķa grupas jaunieša iesniegums, ar ko viņš apliecina atbilstību projekta mērķa grupai**,** ja mērķa grupas jaunietis ir nepilngadīgs vai atzīts par personu ar ierobežotu rīcībspēju, iesniegumu paraksta mērķa grupas jaunieša likumiskais pārstāvis – vecāks, aizbildnis vai aizgādnis;

29.2. mērķa grupas jaunieša profilēšanas dokumenti;

29.3. mērķa grupas jaunieša individuālā pasākumu programma un ar viņu parakstītā vienošanās par dalību individuālās pasākumu programmas īstenošanā projekta ietvaros, ja mērķa grupas jaunietis ir nepilngadīgs, vienošanos par viņa dalību projektā paraksta viens no vecākiem vai aizbildnis, vai noslēguma ziņojums par mērķa grupas jaunieša iesaisti projektā, ja viņš iesaistījies kādā no Valsts izglītības attīstības aģentūras vai Nodarbinātības valsts aģentūras īstenotajiem Jauniešu garantijas projektu pasākumiem, vai Nodarbinātības valsts aģentūras īstenotajos aktīvajos nodarbinātības vai preventīvajos bezdarba samazināšanas pasākumos, norādot iesaistes datumu.”.

11. Izteikt 33. punktu šādā redakcijā:

„33. Sadarbības partneris šo noteikumu 20.punktā minētajā sadarbības līgumā noteiktajā termiņā iesniedz finansējuma saņēmējam pārskatu par īstenotajām individuālajām pasākumu programmām mērķa grupas jauniešiem, pievienojot šo noteikumu 23.2.apakšpunktā minēto atbalstāmo darbību un sasniegto rezultātu pamatojošo dokumentu kopijas:

33.1. mērķa grupas jaunieša parakstu lapas par dalību individuālās pasākumu programmas īstenošanā;

33.2. individuālās pasākumu programmas īstenošanas progresa izvērtējums;

33.3. noslēguma ziņojums par individuālās pasākumu programmas ietekmi uz mērķa grupas jaunieti, ja mērķa grupas jaunietis beidzis dalību projektā;

33.4. grozījumi mērķa grupas jaunieša individuālajā pasākumu programmā un grozījumi vienošanās ar mērķa grupas jaunieti par dalību individuālās pasākumu programmas īstenošanā, ja attiecināms.”.

12. Izteikt 37. punktu šādā redakcijā:

„37. Ja mērķa grupas jaunietis ir pabeidzis vai pārtraucis dalību projektā, viņu var iesaistīt projektā atkārtoti tas pats vai cits sadarbības partneris, nepārsniedzot individuālajā pasākumu programmā noteikto kopējo ilgumu.”.

13. Aizstāt 38.2. apakšpunktā vārdus „starpresoru vienošanos” ar vārdiem „sadarbības līgumu” un papildināt pirms vārda „Nodarbinātības” ar vārdiem „starpresoru vienošanos ar”.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāra vietniece –

Politikas iniciatīvu un attīstības

departamenta direktore,

valsts sekretāra pienākumu izpildītāja G.Arāja

17.08.2017. 10:36

652

S.Zvirbule, 67047974

signe.zvirbule@izm.gov.lv